stanford-oval/wikipedia huggingface dataset:
Sarja (musiikki)
Barokkisarja

Äänitiedostojen kuunteluohjeet
1600-luvulla Ranskassa kehittynyt barokkisarja koostui alun perin osista allemande, courante, sarabande ja gigue, vaikka sarjan kokoonpano ei koskaan täysin vakiintunut. Allemande oli alun perin saksalainen, courante ranskalainen, sarabande espanjalainen ja gigue englantilainen tanssi, mutta sarjan osina ne eivät enää olleet tanssittavissa. Erityisesti saksalaiset säveltäjät usein liittivät sarjan alkuun overtyyrin tai preludin. Tämän muotoista teosta kutsutaan "overtyyrisarjaksi" (joskus myös vain "overtyyriksi"). Tämän lisäksi sarjaan liitettiin usein myös muita tansseja, kuten menuetteja, aireja, gavotteja tai bourréeta. Nämä lisätanssit esitettiin tavallisesti alternativement, eli ensimmäinen kahdesta tanssista kerrattiin toisen tanssin jälkeen. Erityisesti ranskalaiset säveltäjät käyttivät myös karakterikappaleita, jotka viittasivat johonkin ulkomusiikilliseen aiheeseen. Sarjat saattoivat olla hyvinkin pitkiä, ja säveltäjä oletti muusikon valitsevan esitystilanteeseen sopivan kokonaisuuden.
Kaikki barokinajan merkittävät säveltäjät ovat säveltäneet sarjoja, saksalaisista esimerkiksi Bach, Händel ja  Telemann, ranskalaisista esimerkiksi François Couperin, Jean-Philippe Rameau ja Marin Marais.
Barokin muuttuessa klassismin ajaksi 1700-luvun puolen välin jälkeen  sarjamuoto jäi pois muodista ja korvaantui sinfonialla ja konsertolla.
Myöhempi käyttö

1800-luvulla alettiin uudelleen käyttää termiä sarja, mutta sillä tarkoitettiin suuremmasta teoskokonaisuudesta (esimerkiksi oopperasta tai baletista) eriytettyä orkesteriteosta, pienempimuotoisia temaattisesti toisiinsa liittyviä sävellyksiä (esimerkiksi Sibeliuksen Karelia-sarja) tai tarkoituksellisesti vanhaan muotoon sävellettyjä sarjoja, kuten esimerkiksi Claude Bollingin Sarja huilulle ja jazzpianolle.
Samettikolibri

| Samettikolibri |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Lafresnaya
Laji::  lafresnayi
Kaksiosainen nimi
 Lafresnaya lafresnayi  (Boissonneau, 1840) 
Katso myös
   Samettikolibri Wikispeciesissä   Samettikolibri Commonsissa 
Infobox OKNimi-testi OKIUCN-testi OK: 
Samettikolibri (Lafresnaya lafresnayi) on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Kolumbian, Venezuelan, Ecuadorin ja Perun. Lajista tunnetaan viisi alalajia. A. Boissonneau kuvaili lajin holotyypin Bogotásta vuonna 1827, ja nimesi suvun sekä lajin maanmiehensä Frédéric de Lafresnayen kunniaksi.
Saint Aulaye-Puymangou

| Saint Aulaye-Puymangou |
| --- | --- |
 Kaupungintalo
 Saint Aulaye-Puymangou
 Koordinaatit: 45°12′15″N, 0°08′17″E 
Valtio:  Ranska
Alue:  Uusi-Akvitania
Departementti:  Dordogne
Arrondissementti:  Périgueux
Pinta-ala:  
 – Kokonaispinta-ala:  46,0 km²
Väkiluku (2020):  1 422 
 – Väestötiheys:  30 as./km²
Kunnan numero:  24559
 
 Kunnan kotisivut 
Infobox OKVirheellinen NIMI-arvo: 
Saint Aulaye-Puymangou on kunta Lounais-Ranskassa Dordognen departementissa Uuden-Akvitanian alueella. Se sijaitsee Dronne-joen varrella, noin 55 kilometriä Périgueux’n kaupungista länteen.
Kunta muodostettiin 1. tammikuuta 2016, jolloin kaksi kuntaa Puymangou ja Saint-Aulaye yhdistyivät.
Saint-Aulaye on vuonna 1288 rakennettu bastide. Kylän reunalla on linna Château de Saint-Aulaye, joka on rakennettu 1200-luvulla. Linnaan tehtiin muutostöitä 1800-luvulla ja nykyään se toimii kaupungintalona. Kylän reunalla on myös 1000-luvulta peräisin oleva romaaninen Sainte-Eulalien kirkko. Keskustan lähellä on 1000-luvulta peräisin oleva vanha silta, joka ylittää pienen Rizonne-joen.
Puymangoun kylässä oleva linna Château de Puymangou on rakennettu 1400-luvulla ja laajennettu 1600-luvulla. Linna oli pitkään hylättynä, ja se kunnostettiin vuosina 1988–2009. Nykyään se tarjoaa majoituspalveluita.
Château de Saint-Aulaye
Sainte-Eulalien kirkko
Rizonne-joen ylittävä vanha silta
Château de Puymangou
Aiheesta muualla

Kuvia tai muita tiedostoja aiheesta Saint Aulaye-Puymangou Wikimedia Commonsissa
Snarl (Transformers)

| Snarl |
| --- | --- |
Ensiesiintyminen:  The Transformers (marraskuu 1984)
Henkilötiedot
Koko nimi:  Snarl
Ryhmäsidokset:  Autobotit, Dinobotit
Sukupuoli:  Mies
Muuntautumismuodot:  Stegosaurus Susi Triceratops
Näyttelijä(t):  Hal Rayle (1984–1987) Scott McNeil (2005–2006) Sam Riegel (2012)
Snarl on Transformers-universumissa esiintyvä Autobotti.
The Transformers > Animaatiosarja

Sarjassa The Transformers Snarl on yksi kahdesta uudesta Dinobotista, jotka Wheeljack rakensi alkuperäisten Dinobottien: Grimlockin, Slagin ja Sludgen tueksi. Snarlin ohella toinen uusi Dinobotti oli Swoop, joka muuntautuu Pteranodoniksi.
Transformers: Cybertron

Animaatiosarjassa Transformers: Cybertron Snarl on sudeksi muuntautuva Viidakkoplaneetan asukas. Hän opettajansa oli monien muidenkin opettajana toiminut rauhantahtoinen Backstop. Snarl ja Backstop olivat harvoja, jotka vastustivat planeetan johtajan, Scourgen tyranniaa. Siksi he liittoutuivat planeetalle lähetetyn Autobotti Overhaulin kanssa.
Kun Autobotit lopulta saivat Viidakkoplaneetan cyberplaneetta-avaimen haltuunsa, Snarl liittyi Autobotteihin ja osallistui muiden avainten etsintään.
Transformers: Animated

Sarjassa Transformers: Animated Snarl esiintyy Triceratopsiksi muuntautuvana Dinobottina. Mutta kun Constructicon Scrapper oli antanut Snarlille tämän nimen, hän sanoi harkinneensa tälle aluksi nimeä Slag.
Transformers: Fall of Cybertron

Videopelissä Transformers: Fall of Cybertron Snarl oli yksi Salamannopean Iskukoalition (engl. Lightning Strike Coalition) jäsen, jotka Shockwave muunsi avaruussillan kautta esihistoriallisesta Maasta kerätyillä tiedoilla Dinoboteiksi.
Snarlilla ei ole kuitenkaan mahdollista pelata.
Transformers – Tuhon aikakausi

Snarl on elokuvaan Transformers – Tuhon aikakausi pohjautuvien lelujen mukaan yksi Dinoboteista ja muuntautuu Stegosaurukseksi. Slashin ja Slogin tavoin häntä ei kuitenkaan nähdä itse elokuvassa.
Transformers: Rescue Bots Academy

Transformers: Rescue Bots Academyssa Snarl on esiintyy Stegosauruksen muodossa, ja hän ja Sludge ovat Grimlockin vanhoja ystäviä. Toisen kauden alussa Hoist ja Grimlock tulivat auttamaan heitä cybertronilaisen aluksen kanssa. Aluksi hän ja Sludge eivät osanneet arvostaa Hoistin apua, mutta Hoistin neuvon avulla he onnistuivat siirtämään alusta. Toisen kauden lopussa hän ja Sludge aloittivat Brushfiren, Slashin ja Laserbeakin kanssa ensimmäisen opiskeluvuoden Rescue Botti-akatemiassa uusina tulokkaina.
Hahmoa näytelleet

| Vuodet | Näyttelijät | Sarjat | Konsolipelit |
| --- | --- | --- | --- |
| 1984–1987 | Hal Rayle | The Transformers |  |
| 2005–2006 | Scott McNeil | Transformers: Cybertron |  |
| 2012 | Sam Riegel |  | Transformers: Fall of Cybertron |
| 2018 | Mikey Way | Transformers: Power of the Primes |  |
| 2020 | Mark Aston | Transformers: Rescue Bots Academy |  |
Saint Bonnet-Laval

| Saint Bonnet-Laval |
| --- | --- |
 Gare de Chapeauroux
 vaakuna
 Saint Bonnet-Laval
 Koordinaatit: 44°48′59″N, 3°43′15″E 
Valtio:  Ranska
Alue:  Oksitania
Departementti:  Lozère
Arrondissementti:  Mende
Pinta-ala:  
 – Kokonaispinta-ala:  32,0 km²
Väkiluku (2019):  251 
 – Väestötiheys:  7 as./km²
Kunnan numero:  48139
 
 Kunnan kotisivut 
Infobox OKVirheellinen NIMI-arvo: 
Saint Bonnet-Laval (oksitaaniksi: Sent Bonet e La Val) on kunta Ranskan eteläosassa Lozèren departementissa Oksitanian alueella. Se sijaitsee Allierjoen ja sen sivujoen Chapeauroux’n varrella, noin 54 kilometriä Menden kaupungista koilliseen.
Kunta muodostettiin 1. tammikuuta 2017. Tuolloin kaksi kuntaa Laval-Atger ja Saint-Bonnet-de-Montauroux yhdistyivät.
Chapeauroux’n viadukti
Laval-Atgerin kylässä oleva romaaninen Saint-Privatin kirkko on rakennettu 1100-luvulla. Kirkko on pysynyt lähes muuttumattomana läpi vuosisatojen. Kirkko nimettiin historialliseksi muistomerkiksi vuonna 1939.
Saint-Bonnet-de-Montauroux’n kylässä oleva Château de Condres on 1400-luvulla rakennettu linnoitettu talo. Linnaan on tehty kaksi suurempaa muutostyötä, ensimmäinen 1600-luvulla ja toinen 1700-luvulla. Linna nimettiin historialliseksi muistomerkiksi vuonna 2011.
1800-luvulla rakennettiin rautatie joka yhdisti Pariisin ja Marseillen. Saint Bonnet-Lavalin kohdalla rata kulkee Allierjoen oikealla rannalla viaduktia pitkin. Chapeauroux’n viaduktissa on kaikkiaan 28 holvia.
Aiheesta muualla

Kuvia tai muita tiedostoja aiheesta Saint Bonnet-Laval Wikimedia Commonsissa
Russell W. Peterson

Russell Wilbur "Russ" Peterson (3. lokakuuta 1916 Wisconsin – 21. helmikuuta 2011) oli yhdysvaltalainen tiedemies ja republikaanisen puolueen poliitikko, joka toimi Delawaren kuvernöörinä vuosina 1969–1973. Häntä edelsi Charles L. Terry, Jr. ja seurasi Sherman W. Tribbitt.
Roy Rappaport

Roy A. Rappaport (25. maaliskuuta 1926 – 9. lokakuuta 1997) oli yhdysvaltalainen antropo­logi, joka tutki erityisesti rituaalia ja kulttuurin toimimista osana ekosysteemiä.
Elämä ja ura

Roy Rappaport valmistui antropologian koulutusohjelmasta Columbian yliopistosta vuonna 1966 ja työskenteli sen jälkeen kuolemaansa saakka Michiganin yliopistossa. Hänen tunnetuin teoksensa ja samalla yksi merkittävimmistä teoksista ekologisen antropologian kentällä on Pigs for the Ancestors (1967), jossa tutkitaan Papua-Uuden-Guinean tsembagaheimon rituaalista käyttäytymistä suhteessa ympäristöön ja ekosysteemin toimintaan.
Myös Rappaportin muut julkaisut ja artikkelit perustuvat tsembagaheimon parissa tehtyihin kenttätöihin, joiden aikana hän sovelsi osallistuvan havainnoinnin lisäksi myös luonnontieteellisiä tiedonkeruumenetelmiä ja teki tarkkoja tilastoja. Ensimmäiset kenttätyöt hän teki alueella vuosina 1962–1963 ja palasi parikymmentä vuotta myöhemmin heimon pariin tekemään täydentäviä havaintoja ja tutkimaan kulttuurin muutosta. Rappaport kuoli keuhkosyöpään vuonna 1997.
Roy Rogers (cocktail)

Roy Rogers koristeltuna kirsikalla.
Roy Rogers  on alkoholiton drinkki joka valmistetaan colasta ja grenadiinista ja koristellaan maraschinokirsikalla. Se tarjoillaan yleensä jääpalojen kanssa collins-lasista.
Shirley Temple on muuten samanlainen mutta siihen tulee colan tilalle ginger alea tai sitruunasoodaa esimerkiksi 7UP:ia tai Spritea sekä appelsiinimehua.
Drinkki on saanut nimensä Roy Rogersin mukaan. Hän oli tuli kuuluisaksi laulajana ja lännenelokuvien näyttelijänä. Hänen näyttelijän uransa ajoittui vuosien 1935–1984 välille ja tuona aikan hän esiintyi lähes sadassa elokuvassa.
Aiheesta muualla

Kuvia tai muita tiedostoja aiheesta Alkoholittomat drinkit Wikimedia Commonsissa
Top 10 non-alcoholic drinks BBC GoodFood. Viitattu 20.7.2020. (englanniksi)
San Pedro Apóstol -luokka

| San Pedro Apóstol -luokka |
| --- | --- |

Tekniset tiedot
Uppouma:  1 645 t (arqueo)
Pituus:  53,54 m (köli)
Leveys:  15,65 m
Syväys:  7,65 m
Miehistöä:  550
Aseistus
Meritorjunta:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puolikansi: 8 x 8 naulan tykkiä etukansi: 4 x 8 naulan tykkiä
San Pedro Apóstol -luokka oli Espanjan laivaston kolmen kaksikantisen 70-tykkisen linjalaivan muodostama alusluokka.
Suunnittelu

Francisco de Gautier, joka siirrettiin 1767 Ferroliin valmistettuaan San Juan Nepomuceno-luokan Guarnizossa, suunnittelemat alukset. Alusten suunnittelu perustui hänen kehittämäänsä sistema frencésiin. Alusten hankinta vahvistettiin 11. helmikuuta 1769. Ne nimettiin 23. syyskuuta 1769.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| San Pedro Apóstol | Reales Astilleros de Esteiro, Ferrol |  | 31. joulukuuta 1770 |  | poistettu alusluettelosta heikon kunnon vuoksi 1804 |
| San Pablo | Ferrol | 27. heinäkuuta 1769 | 15. maaliskuuta 1771 |  | ajanut karille 8. lokakuuta 1854 sairaalaproomu tammikuussa 1856 San Pablo hylky 1858 |
| San Gabriel | Ferrol |  | 5. maaliskuuta 1772 |  | reserviin joulukuussa 1796 upotettu 1808 alusluettelosta 10. syyskuuta 1809 |
Song for My Brother

| Song for my Brother Heikki Sarmanto & Pekka Sarmanto |
| --- | --- | --- |

Studioalbumin tiedot
 Äänitetty : huhtikuu 1982 Soundtrack Studio, Helsinki
 Julkaistu: 1982
 Formaatti: LP
 Tuottaja(t): Heikki Sarmanto Tommi Liuhala
 Tyylilaji: free Jazz
 Levymerkki: Hi-Hat (HILP 157)
Heikki Sarmannon muut julkaisut
| The Voice 1981 | Song for my Brother 1982 | Kuutamo metsässä 1983 |
Song for My Brother, Ten Pieces for Contrabass and Piano on veljesten Heikki Sarmannon ja Pekka Sarmannon studioalbumi vuodelta 1982. Sen musiikki ensiesitettiin Helsingin Juhlaviikoilla elokuussa 1981. Kymmenosaisen sarjan osa ”Song for My Brother” oli julkaistu jo vuotta aiemmin Maija Hapuojan sanattomana vokaaliversiona albumilla The Voice (1980).
Helsingin Sanomien Lauri Karvosen aikalaisarvion mukaan albumin musiikki on kauttaaltaan nautittavaa ja ihailtavan taitavaa: ”Heikki Sarmanto on armoitettu melodikko, jonka jäljiltä sävelmät saavat niin luontevan asun, että mitään ei tekisi mieli niissä muuttaa.” Myös Suomen Kuvalehden Jorma Tuomisen mielestä jazzin ja taidemusiikin välimaastoon sijoittuva albumi on ”niin kaunista ja vastaansanomattoman mestarillista musiikkia, että sitä tuntuu vaikealta kritisoida minkään karsinan mittapuilla”.
Kappaleet

Kaikki kappaleet Heikki Sarmanto. Ne on omistettu Pekka Sarmannolle.
Kappaleet > A-puoli

Childhood Echoes – 5.24
Drift Sand – 4.34
Waltz for Bill Evans – 4.42
The Big and the Mighty – 2.08
Song for My Brother – 6.02
Kappaleet > B-puoli

Old San Juan – 5.21
Deep Sleep – 5.47
Girl with Golden Hair – 2.28
Ode to Art Tatum – 3.17
Good Bye Wild West – 5.11
Muusikot

Heikki Sarmanto – piano
Pekka Sarmanto – kontrabasso
Muusikot > Tuotanto

Heikki Sarmanto – tuottaja
Tommi Liuhala – tuottaja
Iain Churches – äänitys ja miksaus
Aiheesta muualla

Song for my Brother discogs.com -sivustolla
Albumi Fono.fi:in tietokannassa
Roy Radke

| Roy Radke> Henkilötiedot |
| --- | --- |
Syntynyt: 10. joulukuuta 1996 (ikä 27) Chicago, IL, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  95 kg
Pelaajaura
Pääsarjaura:  2017–2018
Seurat:  SaiPa (SML)
NHL-varaus:  164. varaus, 2015 Chicago Blackhawks
Roy Radke (s. 10. joulukuuta 1996 Chicago, Illinois, Yhdysvallat) on yhdysvaltalainen entinen jääkiekkoilija, pelipaikaltaan oikea laitahyökkääjä. Hän pelasi urallaan kahtena kautena ammattilaisena SM-liigajoukkue Saimaan Pallossa vuosina 2017–2018. Radken pelaajaura loppui kuitenkin aivotärähdykseen vain 21-vuotiaana kauden 2018–2019 avausotteluun. Hän laukoi oikealta.
Ura

Radke pelasi juniorina muuan Team Illinoisin, Chicago Missionin ja Culver Militaryn Academyn joukkueissa. Barrie Colts varasi hänet 243. pelaajana OHL:n varaustilaisuudessa 2012. Vuoden päästä Radken varasi Indiana Ice 106. pelaajana USHL:n varaustilaisuudessa 2013. Hän vietti seuraavan kauden 2013–2014 Shattuck St. Mary'sin high school -joukkueessa. Kaudeksi 2014–2015 Radke siirtyi hänet kaksi vuotta aiemmin varanneeseen Barrie Coltsin OHL-joukkueeseen.
Radken kotikaupungin joukkue Chicago Blackhawks varasi hänet kuudennella kierroksella 164. pelaajana NHL:n varaustilaisuudessa 2015. Radke vietti Barrie Coltsin OHL-joukkueessa vielä kaksi seuraavaa kautta. Kaudella 2015–2016 hän teki OHL:n yhden kauden piste-ennätyksensä tehoilla 19+20=39, mutta kaudella 2016–2017 Radke oli joukkueensa paras maalintekijä ja neljänneksi paras pistemies tehoilla 23+13=36. Loppukaudella hän kärsi nilkkavaivoista, jonka takia Radken kausi OHL:ssä päättyi 45 runkosarjaotteluun. Maaliskuussa 2017 hän kävi amatööritry-out -sopimuksella AHL-joukkue Rockford IceHogsin vahvuudessa, mutta Radke ei kuitenkaan pelannut otteluakaan. Hän kärsi loppukaudella myös olkapäävaivoista ja kävi kauden jälkeen leikkauksessa.
Elokuussa 2017 Radke siirtyi kauden 2017–2018 kestävällä ja lokakuun loppuun asti kestävän try-outin sisältävällä sopimuksella SM-liigajoukkue Saimaan Palloon. Hän sai koejaksonsa päätteeksi loppukauden jatkosopimuksen. Radken ensimmäinen kausi ammattilaistasolla toi 46 runkosarja- ja seitsemässä playoff-ottelussa tehot 7+5=12. Huhtikuussa 2018 hän teki SaiPan kanssa vuoden mittaisen jatkosopimuksen. Kauden 2018–2019 avausottelussa 14. syyskuuta 2018 KooKoota vastaan Radke teki yhden syöttöpisteen, mutta ottelu jäi kuitenkin hänen uransa viimeiseksi, kun vastustajajoukkueen Martin Berger taklasi Radkea päähän. Hän sai vakavan aivotärähdyksen ja joutui lopettamaan pelaajauransa vain 21-vuotiaana.
Jääkiekkoilun lopetettuaan Radke on luonut uraa kilpagolfin parissa kotiseudullaan Illinoisissa.
Santa Ana

Santa Ana (suom. Pyhä Anna) voi tarkoittaa seuraavia:
Santa Ana, kaupunki Yhdysvaltain Kalifornian osavaltiossa
Santa Ana, kaupunki El Salvadorissa
Santa Ana, kaupunki Costa Ricassa
Santa Ana -luokka, vuosina 1729–1730 rakennettu linjalaivaluokka
Santa Ana, vuonna 1729 valmistunut Santa Ana -luokan linjalaiva
Santa Ana -luokka, 1780-luvulla rakennettu linjalaivaluokka
Santa Ana, vuonna 1784 valmistunut Santa Ana -luokan linjalaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santa Ana”, voi hakea sivunnimihaulla, laajalla sivunnimihaulla tai tekstihaulla.
Sant Mat

Sant Mat on henkinen tie, joka rakentuu sisäisen äänen ja valon meditaatiolle, henkisen opettajan antamalle initiaatiolle ja ohjaukselle sekä eettiselle elämäntavalle. Mestarin tehtävä on antaa oppilaalle tietoinen sisäinen kokemus Jumalan voimasta, joka ilmenee sisäisenä valona ja äänenä. Tämä sielun ja Jumalan välisen sisäisen yhteyden luominen tapahtuu initiaatiossa ja se muodostaa meditaatioharjoitusten perustan. Eettiseen elämäntapaan kuuluu kasvisruokavalio, päihdyttävien aineiden välttäminen, sekä sitoutuminen vain yhdenlaiseen meditaatioharjoitukseen. Myös pyyteettömän palvelun toteuttaminen on oleellinen osa Sant Matin periaatteita.
Sant Mat -perimyslinjan henkisiä opettajia on Intiassa useita. Suomessa Sant Mat -meditaatiota on esitelty muutamia kertoja ja Helsingissä toimii yksi meditaatioryhmä, joka koostuu Sant Baljit Singh -nimisen mestarin oppilaista.
Gospel Flight ry., http://www.uskonnot.fi/yhteisot/view?orgId=103, 22.8.2006.
San Sperate

| San Sperate (Santu Sparàu) |
| --- | --- |
 Sijainti Etelä-Sardinian maakunnassa
 San Sperate
 Koordinaatit: 39.357°0′0″N, 9.008°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  26,24 km²
Korkeus:  41 m
Väkiluku:  8 312
Aikavyöhyke:  UTC+1
 – Kesäaika:  UTC+2
Postinumero:  09026
Suuntanumero(t):    070
Rekisterikilpi:  SU
 
 http://www.sansperate.net 
Infobox OKVirheellinen NIMI-arvo: 
San Sperate (sardiksi Santu Sparàu) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 8 312 asukasta (vuonna 2016) ja sen pinta-ala on 26,24 neliökilometriä. Se sijaitsee 41 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta San Sperate Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Savonlinnan keskustaajama

| Savonlinnan keskustaajama |
| --- | --- |
 Savonlinnan keskustaajama
 Koordinaatit: 61.86980°N, 28.87850°E 
Valtio:  Suomi
Maakunta:  Etelä-Savo
Kunta:  Savonlinna
Hallinto:  
 – Asutustyyppi:  keskustaajama, kaupunkialue
Pinta-ala:  
 – Kokonaispinta-ala:  22,95 km2 km²
Väkiluku (2019):  20 681
 – Väestötiheys:  901,1 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Savonlinnan keskustaajama on Savonlinnan kaupungin hallinnollinen keskus ja vuoden 2019 lopussa Suomen 30. suurin taajama, joka sijaitsee Etelä-Savossa Savonlinnassa. Keskustaajama rajautuu Saimaan vesialueisiin niin etelässä kuin pohjoisessakin: etelässä avautuu Pihlajavesi ja pohjoisessa Haukivesi.
Tilastokeskuksen taajama-aluerajauksen mukaan vuoden 2019 lopussa Savonlinnan keskustaajaman pinta-ala oli 22,95 neliökilometriä ja väkiluku 20 681.
Savonlinnan tuomiokirkkoa ympäristöineen.
Savonlinnan kaupungintalo.
Olavinlinna.
Salyanin piirikunta (Nepal)

| Salyanin piirikunta सल्यान, Salyāna |
| --- | --- |

 Salyanin piirikunnan sijainti Nepalissa.
 Koordinaatit: 28.3779°N, 82.1633°E 
Valtio:     Nepal
Nepalin kehitysalueet:  Keskilännen kehitysalue
Nepalin vyöhykkeet:  Rapti
Hallinto:  
 – hallinnollinen keskus:  Salyan Khalanga (7 668 as., 2011)
Pinta-ala  ():  1 462 km²
Väkiluku (2011)  ():  242 444
 – väestötiheys:  166 as./km²
HDI (2011):  0,441
Lyhenteet:  
 – ISO 3166:  NP-RA
 
ddcsalyan.gov.np
 Salyanin piirikunnan kartta. Piirikunnan keskuksen sijainti on merkitty sinisellä symbolilla kartan keskiosaan. 
Salyanin piirikunta (nepaliksi सल्यान, Salyāna) on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä runsas kolmesataa kilometriä Kathmandusta länteen.
Salyanin piirikunta rajautuu idässä Roplan, etelässä Dang Deukhurin ja Banken lännessä Bardiyan ja Surkhetin sekä pohjoisessa Jajarkotin ja Rukumin piirikuntaan.
Salyanin piirikunnassa asui vuonna 2011 yhteensä 242 444 ihmistä (213 500 as. vuonna 2001). Piirikunnan pinta-ala on  1 462 neliökilometriä ja väestötiheys 166 as./km2. Hallinnollinen keskus on Salyan Khalanga (Salyan) eli piirikunnan Khalangan kyläkehityskomitean (7 668 as., 2011) keskustaajama. Se sijaitsee linnuntietä noin 319 kilometriä Kathmandusta länteen. Toukokuussa 2014 piirikuntaan muodostettiin kyläkehityskomiteoiden alueita yhdistämällä sen ensimmäinen kaupunki, Sharada.
Piirikunta kertoo olevansa tunnettu hindutemppeleistään, joihin kuuluvat Shivan temppelit Chhayachhetrassa ja Laxmipurissa sekä Devi-temppelistä Khairabangin kylässä Hiwalchan kyläkehityskomitean alueella.
Piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 28,6 % sisällytetään ylempään trooppiseen, 68,3 % subtrooppiseen ja 3,0 % lauhkeaan kasvillisuusvyöhykkeeseen.
Aiheesta muualla

Kuvia tai muita tiedostoja aiheesta Salyanin piirikunta (Nepal) Wikimedia Commonsissa